Document ID: /roh_data/filtered/fineweb-2-filterrobots_roh.jsonl.gz/7222

Charas commembras e chars commembers da la PSR
Causa las mesiras d’urgenza da la Confederaziun e dal chantun Grischun en connex cun il cumbat cunter il virus COVID 19, avain nus decis da desister quest onn da nossa radunanza generala. Tuttina vulessan nus infurmar vus davart nossa lavur.
Vus chattais qua il rapport annual 2019, il protocol dal la RG 2019 ed era il program da lavur 2020. Il quint 2019 e la distgargia dals organs da l’uniun vegnin nus a tractar per dus onns a la radunanza generala dal 2021.
Nus lavurain al mument vid ina proposta da resposta a la strategia per il rumantsch publitgada da la Lia Rumantscha. Nus vegnin ad infurmar vus questa stad davart nossa proposta ed as dumandain alura era per vossa opiniun.
Nus as giavischain mo il meglier per vossa sanadad e restain a disposiziun per vossas dumondas.
La suprastanza da la PSR